SAGARDUI GOIKOETXEA (EAJ, 2017-03-23):
Eskerrik asko, Legebiltzarreko mahaiburu andrea.
Garrido andrea, nik sentitzen dut baina ulertzen dut zuk ezin izatea gaur hemen gurekin bat etorri 2012ko 16 Dekretu hori defendatu behar duzulako. Baina nik berriro ere gogoratuko dizut aldez aurretik egin dudan lehen txandan Euskadin osasun zerbitzu publikoa daukagula biztanlego guztiarentzat eta inork ez dezan bere tratamendua utzi ekonomia arazo horiengatik gai izan garelako aurrekontuan izateko eta mantentzeko sostengarritasunez.
Egin dituzu zenbait konparaketa eta esan dituzunak ez ditut kontra esango, baina ez nator bat. Ez daukagu sistema berdina Estatuan eta Euskadin, eta nik hemengoa, guk hemengoa hobetzen jarraituko dugu, baina hemengotasunetik hasita, ez Estatuko sistematik hasita.
Blanco andreari, ez zen nire asmoa zuzentzea zure hausnarketa ipintzerakoan, baizik eta zenbait gauza zehaztu behar zirelakoan nengoen, bestela biztanlegoa pentsa dezake ba hori dela eta ba geratu direla kanpo beharrezkoak diren hainbat tratamendu, eta nik uste dut arriskutan eta zintzo uste dut ez dela arriskutan jarri osasuna moldaketa horiekin medikamentuetan. Eta esan bezala, Osakidetzako mediku guztiek, profesional guztiek, beharrezkoak ditugun farmazeutiko produktuak baditugula eskuragarri kalitatez, hori zen nire asmoa hori esaterakoan.
Bestela, nola ez naiz etorriko bat, nola ez da Gobernua bat etorriko guztiontzako onuragarria dela hainbat eta hainbatez, behar duen biztanlego osoak jaso dezala beharrezkoa duen laguntza bere osasuna ondoen zaintzeko? Hori da gure asmoa eta horretan aurkitu egingo gara beti.
Nik ulertzen dut, Uria jauna, gaurko gizarte digitalizatuan ulergarria dela neurri arinak eta errazenak eskatzea Gobernuaren harremanetan biztanlegoarekin, baina horrek ere, esan beharra dizut, erabiltzen ditugulako ezagutzen dugula gure biztanlegoak zein beharrizan dituen eta bakoitza zer jasotzen eta zer jasotzen ez dituen, horretarako egin behar duguna da ba elkar banatu datuak eta gero elkarlan egin datu horiek, ez eskatu egin dadila hau, beste hau eta beste zer hori. Osakidetzak ezagutzen du zein beharrizan daude osasun arloan gure herrian, eta zeinek jaso dezaten gauza bat eta zeinek ez, eta zein neurri ezarri behar zaio.
Aste honetan bertan ere gainera Osasun Saila sailburuak Osakidetzan bide berriak, digitalizazioaren bide berriak, gauzak errazteko ba ipini ditu martxan, app berri bat. Horren bitartez modu errazean, gaurko teknologiak erabiliz eta etxetik bertatik gure osasunarekiko garrantzizko hainbat informazio ezagutu dezakegu, ez bakarrik berak ezagutu dezala, baizik eta konpartitu gure profesionalekin.
Eta hori azkena izan da, baina horren aurretik beste hainbat ekimen ere martxan jarri izan dira teknologiaren aurrerapen onura osasunaren zaintzan erabiltzeko asmoz, istorio klinikoan, digitalizazioan, istorio horien digitalizazioan, frogen emaitzen digitalizazioan, telefono bitarteko kontsultetan. Baina honetan, ari garen gai honetan, ezin dezakeena da bestela egin eta arazoa ez dago, berriro esango dizut, baliabideetan, ezta zer ezagutzen dugun edo ez dugun ezagutzen kasu bakoitzena. Arazoa legeetan dago, lehen aipatu dut eta.
Edonola ere, esan beharra dago laguntza eskabidea erraza da eta erraztu egin da, moldaketak egin dira atera zenetik gaurkora gaixoei eskabidea errazteko eta barneratzeko. Prest gaude hori zabaltzen jarraitzeko, gure profesionalek hori gogoratuarazteko, guztiei ezagutzera eramateko. Horretan ikusi egingo gara. Eta ziur gaude gainera modu berriak ere topatuko ditugula, baina gogoratu dezagun gaur egun behin eskatu duen orok bakarrik izen abizena ipinita eta sinatuta lortzen duela, ez da besterik.
Ez dut uste ni ezta ere gure biztanlegoa Euskal Herrian orotara begiratuta horren analfabetoa denik, gure biztanlegoa heldua da, laguntza behar duena jaso egiten du gure anbulategietan, gure ospitaletan, gure erizainengandik, gure administrazio laguntza lehengaitik, gure medikuengatik. Eta jasotzen jarraituko du. Ez da hori izango oztopo jendeak eska ez dezan eta jaso ez dezan bere diru laguntza.
Besterik gabe. Eskerrik asko.